FC Nordsjælland har efter 21 spillerunder indkasseret 42 point, og det unge mandskab fra Farum indtager dermed Superligaens øjeblikkelige tredjeplads. Holdet er selvskrevet til en plads i mesterskabsspillet, men AaB, der lige nu er et enkelt point fra at gøre dem selskab blandt de seks bedste har ikke opgivet deres chance, så når holdene søndag eftermiddag tørner sammen, tror AaB-cheftræner Morten Wieghorst på sejren. - Vi anerkender, at kampen i morgen har kæmpe betydning for os, og vores fokus er naturligvis at præstere optimalt, så vi giver os selv en god chance for at vinde, konstaterer Morten Wieghorst. - Samtidig er vi bevidste om, at vi møder et godt hold med en dygtig træner, og vi har forberedt os bedst muligt på FC Nordsjællands styrker, mens vi ligeledes har øje for, hvor vi kan ramme dem, og det gør vi ved at bygge videre på præstationen i sidste weekend mod Brøndby, hvor man momentvis kunne se, at vores offensive relationer er i fremgang. Til kampen mod FC Nordsjælland har Morten Wieghorst udtaget følgende 20 spillere: 1 Jacob Rinne 2 Patrick Kristensen 3 Jakob Ahlmann 4 Jakob Blåbjerg 5 Jores Okere 6 Kristoffer Pallesen 8 Rasmus Würtz 9 Jannik Pohl 14 Pavol Safranke 16 Magnus Christensen 17 Kasper Kust 18 Rasmus Thellufsen 21 Kasper Risgård 22 Michael Lansing 23 Filip Lesniak 25 Frederik Børsting 26 Robert Kakeeto 27 Oliver Abildgaard 28 Yann Rolim 32 Kaper Pedersen Edison Flores, Nikolaj Lyngø og Marco Ramkilde er på skadeslisten, mens Wessam Abou Ali er ude på grund af sygdom.
AaB's cheftræner vurderer chancerne for at tage tre point mod FC Nordsjælland til at være gode.